

**Projektu uzraudzības komisijas sēdes protokols**

Ādažu novadā, 2024. gada 25 .martā  Nr. ĀNP/1-7-5/24/11

**Sēdi vada:** komisijas priekšsēdētājs G.Porietis

**Piedalās:** Komisijas locekļi: V.Bulāns, E.Kāpa, I.Pērkone, S.Mūze, G.Miglāns, K.Miķelsone.

**Nepiedalās:** A.Brūvers.

**Uzaicināti:** A.Dukāte, L.Bernāns, I.Vanka–Krilovska, L.Balode.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.50.

DARBA KĀRTĪBA:

1. Par nacionālas nozīmes interešu objekta statusa noteikšanu projektam “Jauna aizsargdambja un sūkņu stacijas izbūve, Gaujas upes kreisā krasta nostiprinājums Ādažu novadā”.
2. Par projektu “Jaunu ģimeniskai videi pietuvinātu aprūpes pakalpojumu sniegšanas vietu izveide pensijas vecuma personām”.
3. Veselības veicināšanas un slimību profilakses pasākumu īstenošanas aktualitātes.
4. Par “EuroPolders” projektu.

SANĀKSMES GAITA

|  |
| --- |
| 1. **Par nacionālas nozīmes interešu objekta statusa noteikšanu projektam “Jauna aizsargdambja un sūkņu stacijas izbūve, Gaujas upes kreisā krasta nostiprinājums Ādažu novadā”** |

(ziņo I.Vanka-Krilovska)

I.Vanka-Krilovska informē par prasībām, kuras jānodrošina īstenojot projektu.

KOMISIJA debatē par paredzamajiem riskiem, problēmām un pašvaldību darbinieku noslodzi, ja dambju izbūves gadījumos zemes vienībām būtu pilnībā jāpārnāk pašvaldības īpašumā (kopumā 22 īpašumi), kas būtiski sadārdzinātu gan projekta izmaksas, gan šobrīd nav zināmi precīzi finanšu līdzekli pašvaldības budžetā, kas būtu jānovirza projekta realizēšanai.

KOMISIJA NOLEMJ: **Uzdot pašvaldības Centrālās pārvaldes Attīstības un projektu nodaļas vecākajai ekspertei I. Vankai–Krilovskai sagatavot vēstuli Vides aizsardzības un reģionālās attīstības ministrijai (VARAM) projekta regulējumu un riskiem, kurus pašvaldība saskata.**

|  |
| --- |
| 1. **Par projektu “Jaunu ģimeniskai videi pietuvinātu aprūpes pakalpojumu sniegšanas vietu izveide pensijas vecuma personām”** |

(ziņo A.Dukāte)

A.Dukāte ziņo par projekta rādītājiem. Informē, ka šobrīd daudzas pašvaldības nav iesaistījušās.

KOMISIJA vienojas gaidīt informācija par jauniem, precizētiem projekta nosacījumiem.

KOMISIJA NOLEMJ: **Pieņemt informāciju zināšanai.**

|  |
| --- |
| 1. **Veselības veicināšanas un slimību profilakses pasākumu īstenošanas aktualitātes** |

(ziņo A.Dukāte)

A.Dukāte ziņo par projekta izpildi un finansējuma sadalījumu. Informē, ka lai realizētu projektu, nepieciešams pašvaldības līdzfinansējums 26 914 *euro*, t.i., 5000 *euro* gadā. Projekts norisināsies līdz 2029.gadam (5 gadi).

KOMISIJA NOLEMJ:

1. **Pieņemt informāciju zināšanai.**
2. **Ja netiek mainīti MK noteikumi, uzdot Attīstības un projektu nodaļas vecākajai ekspertei A.Dukātei sagatavot domes lēmuma projektu par projekta virzību kādā no pašvaldības komiteju sēdēm pēc piederības.**

|  |
| --- |
| 1. **Par “EuroPolders” projektu** |

(ziņo I.Pērkone)

I.Pērkone ziņo par projektu norises gaitu, nosacījumiem, sasniedzamiem mērķiem un finanšu sadalījumu. Informē, ka nepieciešams veikt apkopojumu sadarbībā ar **pašvaldības aģentūru “Carnikavas Komunālserviss”,** lai saprastu projekta ieceres un nepieciešamo informāciju pieteikuma aizpildīšanai.

KOMISIJA NOLEMJ: **Uzdot Attīstības un projektu nodaļas vadītājai I.Pērkonei sadarbībā ar pašvaldības aģentūru “Carnikavas Komunālserviss” sagatavot nepieciešamo informāciju projekta pieteikumam.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU